- 2 Timoti
- <
- 4
- >

4
Ana Pol jo rehke Timoti
1 Erehke ji n kp-a kake a, n kp-a kake go esamahr bi Esowo, a bi Jisos Kraist, ye ji bahke lame aneb mbir mbir, a ba ma kpo. Tib go elbake ene ni á bahke bake ba ji go ege a nji etul, owo wahnge n kp-a tongo re, 2 wo jo bung alum Esowo, kꞌjo be ndon, afi jolo ngare anyi.*4:2 Elt 20:20,31 Jo lennge abiafem tong bo, wo fere jo nyam bo, fere jo rehke bo. Lim nsol nyia kpee go mbang nyi a kpꞌtibi na bo, a elkpuumu.
3 Tibre ngare kpꞌbake nyi ane lꞌkꞌkpe jo kor bo re bo jo wuungu atung go etingitingi eltibi. Bo bahke jo toono ana ji bo bahke jo tir go bo a ntim. Bo bahke jo lim elbo, eji bo bahke jo seb atꞌtibi ba bahke jo tib bo nsol nyi bahke jo yebe bo go atung. 4 Bo bahke sennge etingitingi njahm, fere jo wuungu atung go aka nya li ana amongo.†4:4 2 Tes 2:11 5 Wo, jo kunu elna ekpu go ejum ajehng ajehng! Jo kpuumu erem, wo fere jo lim eltum ni alum Esowo abungu. Jo lim eltum ena nseenga nseenge!
6 Tibre afung nya m bahke tahme njini nyia sa ebbiingi. Bo ma-m rod kpꞌyaange wohng go ana alahb njom ma Esowo, ma bo kpo yaange wohng go.‡4:6 Fil 2:17 7 Me n nok ebta ebame go mbang nyi nno. Me n gohro be abahl enyame. Me m bel ekakesehk go eltoono mbang nyi Esowo. 8 Anv, ekpasi eltuuru jia, nong-m go esꞌsong, ekpasi jio ji eno ji Esowo bi li nnooba nlamalam bahk-m tuuru efung bio. Me ntahngtahng sang á bahk-m tuuru. Á bahke tob tuuru nne awohng awohng no elbake ni á bahke bake kp-e koro.§4:8 1 Pit 5:4; Jems 1:12; Ell 2:10
Alum nya Pol gohro bung
9 Lim, wo gulu elbake ga egame. 10 Tibre Demas, njini nyia m-e kehme elkoro.*4:10 Kol 4:14 Á ma-m tahm sa, tahm eje go Tesalonaika. Kresens ebtahm go Galesa. Taitus ebtahm go Dalmesa. 11 Luk ntahngtahng wo ma sa a name. Ko Mak, wo ba a ne, tibre á bahk-m ma kak ebo go eltum.†4:11 Elt 15:37; Kol 4:10 12 Me n tum Tikikus tv go Efesus.‡4:12 Elt 20:4; Ef 6:21; Kol 4:7
13 A lꞌkehm bake, soro ko ekpawobo ejame ji n tahme sa go etahk nsoo Karpus go Troas, ba ka-m. Tob ko awer enyame ba a nya, asehngesehnge awer nya n kpo nyon nsol.
14 Aleksanda ntahletahl lim-m egburu ebi sehng.§4:14 1 Tim 1:20 Esowo bahk-e bongo jang jang ana á limi no. 15 Wofono antahng, jo kun-e ekpu, tibre á tohkem tꞌtaame tv alum enyahre nya e jo bung.
16 Go egame elam, eji n gbo mbang tooro nnyo elam emame, nnene jolem no yiim-m njahm. Bo kpee yaam-m sa.*4:16 2 Tim 1:15 Nong, Esowo lub tahm ka bo. 17 Esowo bi yiim-m njahm, fere ka-m eko, eji etib ebame lꞌyiimi, ane baka baka ba ki nyi Esowo lꞌwuk. Ano wo wahnge á tahr-m no yehke go nnyo mi egabe.†4:17 Elt 23:11; 27:23-24
18 Esowo bahk-m tahre yehke go nfem anyehng anyehng, fere kp-m tahm a name go ejahbetul eje. Nong, ellub jol a ne go njinanjini. Emen.
Nnyo mi Pol gohro kak
19 Kak Priska abola Akwila nnyo,‡4:19 Elt 18:2; Rom 16:3 wo fere kak Onesiforus nnyo, a aneb etahk ebe. 20 Erastus sa go Korint.§4:20 Elt 19:22 Trofimus, n tahm-e sa go Miletus, á kpꞌyame.*4:20 Elt 20:4; 21:29
21 Lim, wo ba ga egame, elkoko kehm rehnge. Yubulus, Pudens, Lenus, a Klodia, bo kpee tong-m re me n kak-a nnyo. Abon Esowo bako go tob tong-m re me n kak-a nnyo.
22 Nong, Esowo jol a etohko eja. Nnoobo nyi Esowo jol a na. Emen.

- 2 Timoti
- <
- 4
- >

*4:2 4:2 Elt 20:20,31

†4:4 4:4 2 Tes 2:11

‡4:6 4:6 Fil 2:17

§4:8 4:8 1 Pit 5:4; Jems 1:12; Ell 2:10

*4:10 4:10 Kol 4:14

†4:11 4:11 Elt 15:37; Kol 4:10

‡4:12 4:12 Elt 20:4; Ef 6:21; Kol 4:7

§4:14 4:14 1 Tim 1:20

*4:16 4:16 2 Tim 1:15

†4:17 4:17 Elt 23:11; 27:23-24

‡4:19 4:19 Elt 18:2; Rom 16:3

§4:20 4:20 Elt 19:22

*4:20 4:20 Elt 20:4; 21:29

© 2024 SCO