- Ellennge
- <
- 3
- >

3
Etib bi Jon tiingi tv ero bi Sardis
1 “Nyon tv enjel nyi ero bi Sardis re,
“Alum nya ana, nya nne no kpi etohko na ebsehma bi Esowo,*3:1 1 Tim 5:6; Jems 2:17 a elonlo na ebsehma yahke bung.
“N kpꞌkahne eltum ena ni a kpꞌlimi. N kpꞌkahne ana bo kpo gahm-a re, wo noa go elkpin, na nyehne ga, wobkpo. 2 Nyahme, wo kak ane bako ebo, ba ma sa, bo ji yahke kpo.†3:2 Jems 5:19-20 Tibre eltum ni a ma lim, me n nyehn re, gaam nob go ejang bi Esowo ebame. 3 Buumu alum nya bo tib-a no, wo fere buumu nya a wuku no. Jo bum alum nyao, wo yake mbang enya nyi a kpꞌtoono. A tohko nyahme, m bahke bake go ega ana nwajv. A nehm kahn ngare nyi m bahke bake.‡3:3 1 Tes 5:2 4 Egom ejahne jindiki ji li o Sardis, bo ka nyake awobo ebo.§3:4 Jud 23 Bo bahke tiki jo jen a name ano a abarebare nsol, tibre fꞌfuumu re bo lim ano.
5 “Nne no lꞌga anebekv ebe, bo bahk-e liibi abarebare nsol. N nehm fvvdv mbing enye go nwer nyio nyi elkpin.*3:5 Ell 20:15 M bahke yiimi ntianse ka-e go esamahr bi Nsoo, a bi enjel enye re, á li ka me.
6 “Nne no lꞌbel atung, nong, á wuk ji Etingi Etohko kpꞌbungu tong aneb ero.
Etib bi Jon tiingi tv ero bi Filadelfia
7 “Nyon tv enjel nyi ero bi Filadelfia re,
“Alum nya ana, nya Mbarebara Nne Esowo no li Etingitingi Nne yahke bung, ye ji kpi egbokoro ji Devid. Á lꞌlennge, nnene limm, no bahke ma bam. Á lꞌbam, nnene limm, no bahke ma lennge.
8 “N kpꞌkahne eltum ena ni a kpꞌlimi. Me n lennge mbutahk bum-a, mi nne awohng awohng lꞌkꞌma bam.†3:8 Ell 5:6 N kpꞌkahne re, a kpi mmonsahm ntiil. Wobbum alum enyame. A tikem gbaame re, mbing enyame, a nyimm. 9 Wuungu atung! Ana ellong ane ba li ka nnehm, ba kpo lung elbo re, ‘Jus’, na nyehne, bo akimfahnge nya. M bahke limi bo, bo jo ba, ba gong kak-a, eji bo lꞌkahn re, a kp-m lohko kor. 10 Tibre wobbum alum enyame nya n tong-a re, wo jo kpuumu.‡3:10 Hib 10:36 Owo fvfo m bahk-a tob tahre yehke go egburu elgaare ni bahke bake go njini nyia kpee, ni nne awohng awohng no li go njini nyia bahke yele.§3:10 Ell 13:1-10 11 M bahke gulu elbake. Yiimi tꞌtahne go mbang nyi a kpꞌtoono, eji nne awohng awohng lꞌkꞌtaare ekpasi eltuuru eja.
12 “Nne no lꞌga anebekv ebe, m bahk-e limi, á jol ana ego go etahk Esowo ebame. Á nehm tiki tahm etahk jio sa. M bahke nyono mbing nyi Esowo ebame go ege a ngubjing, fere nyon-e mbing ejahbe ji Esowo ebame, Jeusalem ji nfenfe, jio ji bahke lohngo go ejahbetul ji Esowo ebame ba.*3:12 Ell 21:2 M bahk-e tob nyon mbing enyame nyi nfenfe fvfo.†3:12 Ell 19:12
13 “Nne no lꞌbel atung, nong, á wuk ji Etingi Etohko kpꞌbungu tong aneb ero.
Etib bi Jon tiingi tv ero bi Laodisea
14 “Nyon tv enjel nyi ero bi Laodisea re,
“Alum nya ana, nya nne no bo kpo lung-e re, ‘Emen’ yahke bung, ye ji li etingitingi ntianse nyi kpi ekakesehk. Ye wo li mbomannahb go nsol nyi Esowo limi no kpee.‡3:14 Jon 1:2; Kol 1:15
15 “N kpꞌkahne eltum ena ni a kpꞌlimi. A li ana alahb ma kil fubu, jol elnaange nehme naange. Kor-m re wo fub, tohko jol ano, wo naange na.
16 “Eji a li ana alahb ma ma rongo na rongo, ma kil fubu, jol elnaange nehme naange, m bahk-a fahme na wohng go. 17 Tibre a kpꞌbungu re, ‘Me n fang, anv, me n jol njꞌjoka nne. Ejumjum limm, ji n kpꞌkpeke seb.’§3:17 1 Kor 4:8 Na nyehne ga, a nehme kahn re, a li erem erem, fere kpꞌfili ane ndon. Wobgbo ekpak, fere wa amahr, fere kpꞌjene ebun ebun. 18 Owo wahnge n kp-a tubu elle re, wo ba ga egame, ba gunu agul nya nno a nno, nya bo ma tuungu tahl go agun, eji a lꞌfang,*3:18 1 Pit 1:7 wo fere tob gunu abarebare nsol nya a bahke jo liibi, eji a lꞌkꞌkpe jen ebun ebun, fere jo riki elna ndon,†3:18 Ell 19:8 wo fere tob gunu ekahm amahr, jo to go amahr, eji a lꞌnyehn.‡3:18 Luk 18:41 19 N kpo nyam ane ba kp-m koro, fere jo kak bo erem.§3:19 1 Kor 11:32; Hib 12:6 Niiri lꞌlun, wo yake mbang enya nyio. 20 Anv, me n noa, yim go mbutahk kpꞌkahde.*3:20 Luk 12:36 Nne awohng awohng no lꞌwuk ellum ename, fere lennge mbu, m bahke yele go ege ekpꞌkpa, ba li nsol a ne, ye tob li nsol a name.†3:20 Jon 14:23
21 “Nne no lꞌga anebekv ebe, m bahk-e kake nsahm nyi á bahke jehke a name go egame eti etul jang jang ana m ma ga anebekv ebame, fere song ji a Nsoo go ege eti etul.
22 “Nne no lꞌbel atung, nong, á wuk ji Etingi Etohko kpꞌbungu tong aneb ero.”

- Ellennge
- <
- 3
- >

*3:1 3:1 1 Tim 5:6; Jems 2:17

†3:2 3:2 Jems 5:19-20

‡3:3 3:3 1 Tes 5:2

§3:4 3:4 Jud 23

*3:5 3:5 Ell 20:15

†3:8 3:8 Ell 5:6

‡3:10 3:10 Hib 10:36

§3:10 3:10 Ell 13:1-10

*3:12 3:12 Ell 21:2

†3:12 3:12 Ell 19:12

‡3:14 3:14 Jon 1:2; Kol 1:15

§3:17 3:17 1 Kor 4:8

*3:18 3:18 1 Pit 1:7

†3:18 3:18 Ell 19:8

‡3:18 3:18 Luk 18:41

§3:19 3:19 1 Kor 11:32; Hib 12:6

*3:20 3:20 Luk 12:36

†3:20 3:20 Jon 14:23

© 2024 SCO